U veljači ove godine Komercijalno-trgovačka škola je u suradnji sa Ekonomsko birotehničkom školom iz Splita pokrenula projekt Učenik – obrazovani potrošač novog doba.

Obrazovanje učenika kao modernog potrošača 21. stoljeća ima za cilj potaknuti ga da na osobnoj razini promišlja i donosi vrijednosno utemeljene odluke vezane za njegove potrebe i želje.

Sve aktivnosti Projekta evidentiraju se na web stranici www.zastita-potrosaca.com.hr čiji sadržaj predstavlja obrazovni materijal kojeg kreiraju učenici.

Značaj projekta je prepoznat i na višoj razini, te je projekt odobrio eTwinning National Support Service, što učenicima pruža mogućnost upoznavanja i suradnje sa kolegama iz Hrvatske i ostalih zemalja članica eTwining zajednice škola u Europi putem web stranice www.etwinning.net

U našoj školi je 03.03. održan drugi susret sa učenicima i profesorima iz škole partnera projekta.

Naši učenici su zajedno sa svojim mentoricama profesoricama Vanjom Perković, Jasenkom Rašetina i Andreom Braovac predstavili svoje uratke na temu Zaštite potrošača:

prezentacija "Konzumerizam" - učenica Josipa Tomaš

prezentacija "(Ne)etičnost u oglašavanju" uz kratki film - učenici: Rino Župa, Petra Okmažić, Katarina Marasović, Antonio Zovko

anketa "Bacanje hrane" uz kratki film - učenice: Jelena Slipčević, Marie Jelić, Ivana Gulić

prezentacija "Doniranje hrane" - učenik Mateo Šarić

prezentacija "Zeleni konzumerizam" - učenice: Lea Šafradin, Danijela Tukić

prezentacija "Etički konzumerizam" - učenice: Kata Šipić, Petra Lisica, Klara Ugrin

"Sigurna kupnja na internetu" - učenica: Katarina Krstulović

nagradni kviz "Učenik - obrazovani potrošač" - vodi učenica Daniela Parada

Dogovoren je i prvi zajednički zadatak odnosno otvorili smo nagradni natječaj za osmišljavanje loga našeg projekta. Svoje prijedloge učenici će moći objaviti na eTwining prostoru Projekta do 01. travnja kada će glasovanjem izvršiti konačni odabir.

<http://www.slobodnadalmacija.hr/dalmacija/split/clanak/id/304347/split-buduci-trgovci-i-komercijalisti-ucili-kako-odgovorno-trositi>